
PLx. 47/2016 


Către,

BIROUL PERMANENT AL
CAMEREI DEPUTAȚILOR
           
Vă înaintăm alăturat RAPORTUL COMUN asupra propunerii privind modificarea şi completarea Legii 550 din 29 noiembrie 2004 privind organizarea şi funcţionarea Jandarmeriei Române, trimisă spre dezbatere în fond, Comisiei pentru administraţie publică și amenajarea teritoriului şi Comisiei pentru administrație publică și amenajarea teritoriului cu adresa nr. PLx. 47/2016 din 21 martie 2016.

PREŞEDINTE,



PREȘEDINTE,

     Victor Paul DOBRE

    
           Ion Mocioalcă



PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI
Nr. 4c-6/100
Bucureşti, 12 aprilie 2016


	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ

Nr.4c-12/146

Bucureşti, 12 aprilie 2016


PLx. 47/2016 
RAPORT COMUN
asupra propunerii legislative privind modificarea şi completarea Legii 550 din 29 noiembrie 2004 privind organizarea şi funcţionarea Jandarmeriei Române

În conformitate cu prevederile art. 95 din Regulamentul Camerei Deputaţilor, republicat, Comisia pentru administrație publică și amenajarea teritoriului și Comisia pentru apărare, ordine publică și siguranță națională au fost sesizate, spre dezbatere, în fond, cu propunerea legislativă privind modificarea şi completarea Legii 550 din 29 noiembrie 2004 privind organizarea şi funcţionarea Jandarmeriei Române, trimisă cu adresa nr. Pl-x 47 din 21 martie 2016 şi înregistrată cu nr. 4c-6/100  din 22 martie  2016, respectiv cu nr.4c-12/146 din 22 martie 2016.

Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, Camera  Deputaţilor este  primă Cameră sesizată.


Consiliul Legislativ, prin avizul nr. 233 din 16 martie 2016, a avizat favorabil inițiativa legislativă, cu observații și propuneri.

Comisia juridică, de disciplină și imunități, prin avizul nr.4c-11/376 din 31 martie 2016, a avizat favorabil propunerea legislativă.


Propunerea legislativă are ca obiect de reglementare completarea unor prevederi din Legea nr.550/2004, în sensul înfiinţării, de către ministrul afacerilor interne, la propunerea inspectorului general al Jandarmeriei Române, de unităţi/subunităţi de jandarmerie rurală, în baza criteriilor demografice şi teritoriale, precum şi în funcţie de evoluţia fenomenului infracţional la nivel rural şi al oraşelor mici, în limita posturilor aprobate şi a fondurilor bugetare alocate.
În conformitate cu prevederile art.61 și art.63 din Regulamentul Camerei Deputaţilor, republicat, Comisia pentru administrație publică și amenajarea teritoriului și Comisia pentru apărare, ordine publică și siguranță națională au examinat iniţiativa legislativă, expunerea de motive și avizul Consiliului Legislativ în şedinţe separate în data de 12 aprilie 2016.

Din numărul total de 22 de  membri ai Comisiei pentru administrație publică și amenajarea teritoriului au participat la şedinţă  21 deputaţi.
Din numărul total de 27 de  membri ai Comisiei pentru apărare, ordine publică și siguranță națională au participat la şedinţă  20 deputaţi.

La ședințele comisiilor a fost prezentă, în calitate de invitat, doamna Cristina-Maria Manda, subsecretar de stat în Ministerul Afacerilor Interne.

Cu ocazia dezbaterilor s-a constatat că inițiativa legialtivă nu respectă consițiile stabilite de art.31 din legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, potrivit cărora instrumentul de prezentare a demersului legislativ ar trebui să conțină cerințele care reclamă intervenția legislativă, cu referire clară la insuficiențele și neconcordanțele reglementerilor în vigoare, precum și impactul financiar asupra bugetului general consolidat atât pe termen scurt, cât și pe termen lung.
Totodată, soluția propusă de inițiatori are impact financiar, având în vedere că trebuie identificate spații de cazare și plătite drepturile aferente persoanlului ce va fi încadrat.
În urma dezbaterii, membrii comisiilor au hotărât, cu majoritate de voturi (2 abțineri) respingerea propunerii legislative privind modificarea şi completarea Legii 550 din 29 noiembrie 2004 privind organizarea şi funcţionarea Jandarmeriei Române.

În raport de obiectul şi conţinutul său, propunerea legislativă face parte din categoria legilor organice.

   
    PREŞEDINTE,


   PREȘEDINTE,
 



  Victor Paul DOBRE

       Ion Mocioalcă

      
 


         SECRETAR,


SECRETAR,
  
    
Radu Babuș


Ioan Benga
Sef serviciu, Sofia Chelaru             
Consilier parlamentar, Nicoleta Toma




Consilier parlamentar,  George Cucu

